Π.Α.Σ. Γιάννινα (ποδόσφαιρο)

Ο **Πανηπειρωτικός Αθλητικός Σύλλογος Γιάννινα** είναι ελληνικό αθλητικό σωματείο το οποίο εδρεύει στα Ιωάννινα. Ιδρύθηκε στις 8 Ιουλίου 1966.

Από την αγωνιστική περίοδο 2024–2025 το ανδρικό τμήμα ποδοσφαίρου του Π.Α.Σ. Γιάννινα αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «**Π.Α.Σ. Γιάννινα 1966 [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Π.Α.Σ. Γιάννινα 1966 [[Ποδοσφαιρική Ανώνυμη Εταιρεία|Π.Α.Ε.]]**».

Χρησιμοποιεί ως αγωνιστική έδρα το Εθνικό Στάδιο Ιωαννίνων «οι Ζωσιμάδες», το οποίο έχει χωρητικότητα 7.500 θέσεων και έχει λάβει την ονομασία του από τους Ηπειρώτες εθνικούς ευεργέτες αδελφούς Ζωσιμά.

Ο Π.Α.Σ. Γιάννινα είναι γνωστός για τους πιστούς φιλάθλους του, την ιστορικά δυνατή έδρα του, καθώς και την εξαιρετική ομάδα της δεκαετίας του 1970, που της αποδόθηκε και το προσωνύμιο «Άγιαξ της Ηπείρου» και έκτοτε η ονομασία αυτή ακολουθεί την ομάδα.

Χαρακτηριστικό του Π.Α.Σ. Γιάννινα είναι η συμμετοχή σε αγώνες μπαράζ, στα οποία έχει μετάσχει αρκετές φορές, με θριαμβευτικά αλλά συνηθέστερα οδυνηρά αποτελέσματα. Στα πρώτα παραδείγματα συγκαταλέγεται αυτό της Νέας Φιλαδέλφειας, ενώ στα δεύτερα αυτά της Λάρισας, του 1989, της Ρόδου και του Πύργου Ηλείας.

## Ιστορία

### 1966–1971: Τα πρώτα χρόνια
Ο Π.Α.Σ. Γιάννενα ιδρύθηκε στις 8 Ιουλίου 1966, έπειτα από συγχώνευση δυο τοπικών ομάδων των Ιωαννίνων, του Α.Ο. Ιωαννίνων (προερχόμενος από συνένωση του «Ατρόμητου» και του «Ολυμπιακού» το 1962) και του Π.Α.Σ. Αβέρωφ.

Η ονομασία «Πανηπειρωτικός Αθλητικός Σύλλογος Γιάννενα» δόθηκε αφότου είχαν απορριφθεί διάφορα άλλα, μεταξύ των οποίων και το όνομα «Δωδώνη».

Πρώτος πρόεδρος της νέας ομάδας ήταν ο Περικλής Γιαννής. Ο Α.Ο. Ιωαννίνων την περίοδο 1966–67 θα αγωνιζόταν σε έναν εκ των δύο ομίλων της Β΄ Εθνικής, με αποτέλεσμα ο ΠΑΣ η ομάδα που δημιουργήθηκε από τη συγχώνευση με τον ΠΑΣ Αβέρωφ, να πάρει τη θέση του. Ο πρώτος επίσημος αγώνας ήταν για το κύπελλο, όπου στις 2 Οκτωβρίου του 1966, απέκλεισε την Πίνδο Κόνιτσας με 4–0. Ο πρώτος αγώνας για το πρωτάθλημα ήταν με τον Ολυμπιακό Πατρών εντός έδρας με σκορ 3-0. Την πρώτη του χρονιά ο ΠΑΣ Γιάννινα τερμάτισε 6ος στη βαθμολογία, ενώ στο Κύπελλο Ελλάδος έφθασε εως τους «32», όπου αποκλείστηκε εντός έδρας από τον Εθνικό Πειραιώς με 1–2.

Την επόμενη περίοδο (1967–68) τερμάτισε στη 10η θέση, όντας εντός έδρας αήττητος με 9 νίκες και 6 ισοπαλίες. Στο κύπελλο έφτασε ως τον τελευταίο προκριματικό γύρο, όπου και αποκλείστηκε από τον Παναιτωλικό, εντός έδρας στην παράταση με 0–1.

Κατά την αγωνιστική περίοδο 1968–69 τερμάτισε 5ος παραμένοντας ξανά αήττητος εντός έδρας με απολογισμό 13 νίκες και 4 ισοπαλίες. Στο κύπελλο έφτασε ξανά ως τον τελευταίο προκριματικό γύρο, όπου αποκλείστηκε στην Κέρκυρα από την ομώνυμη ομάδα με 4–1.

Την περίοδο 1969–70 τερμάτισε στην 7η θέση του πρωταθλήματος ενώ την επόμενη (1970–71) ήρθε 13ος. Στο κύπελλο έφθασε ξανά στον τελευταίο γύρο των προκριματικών, όπου και αποκλείστηκε σε αγώνα εκτός έδρας από την Καλαμάτα με 1–0.

### 1971–1983: Ο «Άγιαξ της Ηπείρου»
Το 1971 ανέλαβε προπονητής ο Γκόμεζ Ντε Φαρία και ήρθαν από την Αργεντινή αρχικά στα μέσα της χρονιάς οι Εδουάρδος Κοντογιώργακης (Ριγκάνι), Αλφρέδος Γκλασμάνης (Γκλάσμαν), Χοσέ Παστερνάκης (Πάστερνακ) και στο τέλος της οι Εδουάρδος Λίσα, Χουάν Μόντες και Όσκαρ Άλβαρες. Οι συγκεκριμένοι ποδοσφαιριστές επικαλέστηκαν ελληνική καταγωγή, πολιτογραφήθηκαν και υπηρέτησαν στον Ελληνικό Στρατό επί υπουργού Ευάγγελου Αβέρωφ.

Την αγωνιστική περίοδο 1971–72 ο ΠΑΣ Γιάννινα τερμάτισε 13ος στο πρωτάθλημα, ενώ στο κύπελλο (1971–72) έφτασε ως τη «φάση των 16», όταν και αποκλείστηκε εκτός έδρας από τα Τρίκαλα με 1–0.

Την επόμενη χρονιά (1972–73) τερμάτισε δεύτερος, πίσω από τον Απόλλωνα Αθηνών, με 93 βαθμούς, έχοντας ρεκόρ έδρας 18–1–0 και την καλύτερη άμυνα μαζί με τον (3ο) ΠΑΟ Ρουφ, όμως δεν εξασφάλισε την άνοδο καθώς τη χρονιά εκείνη προβιβάστηκαν μόνο οι πρώτοι από τους τρεις ομίλους της Β΄ Εθνικής. Στο κύπελλο (1972–73) έφτασε για δεύτερη σερί χρονιά στη «φάση των 16», όταν αποκλείστηκε εκτός έδρας από τον Ολυμπιακό με 1–0.

Την περίοδο 1973–74 ο ΠΑΣ Γιάννινα κατέκτησε το πρωτάθλημα στον πρώτο όμιλο της Β’ Εθνικής με 58 βαθμούς και προβιβάστηκε για πρώτη φορά στην Α’ Εθνική, τερματίζοντας 10 βαθμούς μπροστά από τη δεύτερη Κόρινθο, έχοντας την καλύτερη άμυνα κι επίθεση και ρεκόρ έδρας 15–2–0. Στο κύπελλο (1973–74) έφτασε ως τα προημιτελικά της διοργάνωσης, όταν αποκλείστηκε από τον Πιερικό σε αγώνα εκτός έδρας με 2–1.

Την επόμενη (1974–75), πρώτη του χρονιά στην πρώτη τη τάξει κατηγορία, τερμάτισε στην 9η θέση με 32 βαθμούς και εξασφάλισε την παραμονή του. Στο κύπελλο (1974–75) αποκλείστηκε στη «φάση των 32» από τον Παναθηναϊκό εκτός έδρας με 2–0.

Στο πρωτάθλημα 1975–76, έφτασε στην 5η θέση (η υψηλότερη που είχε τερματίσει μέχρι τότε ο σύλλογος) με 36 βαθμούς, ξεπερνώντας βαθμολογικά παραδοσιακές δυνάμεις του ελληνικού ποδοσφαίρου όπως ο Άρης, ο Εθνικός και ο Ηρακλής. Το εντός έδρας ρεκόρ της ομάδας ήταν 14–1–0 (η ισοπαλία ήταν 0–0 με τον Ηρακλή). Την επόμενη χρονιά (1976–77) ο ΠΑΣ κατετάγη 11ος με 29 βαθμούς, ενώ στο κύπελλο (1976–77) αποκλείστηκε στη «φάση των 16» έπειτα από την εκτός έδρας ήττα από τον Φωστήρα με 2–1.

Την περίοδο 1977–78 ο «Αγιαξ της Ηπείρου» τερμάτισε και πάλι πέμπτος με 38 βαθμούς, πίσω από τους τρεις του κέντρου και τον ΠΑΟΚ, ισοφαρίζοντας το σχετικό ρεκόρ του, εξασφαλίζοντας παράλληλα την έξοδο στο Βαλκανικό Κύπελλο. Στον θεσμό του κυπέλλου (1977–78) έφτασε ως τα προημιτελικά και αποκλείστηκε από τον Ολυμπιακό εκτός έδρας στην παράταση με 2–1.

Την επόμενη χρονιά (1978–79) ισοβάθμησε στη 13η θέση με 28 βαθμούς με τον Πανιώνιο, ενώ για το Βαλκανικό Κύπελλο, αντιμετώπισε την Παρτιζάνι Τιράνων (3–0, 0–2) και τη Ριέκα της τότε Γιουγκοσλαβίας (1–2 εκτός και 1–3 εντός), η οποία έφτασε για δεύτερη συνεχή φορά στον τελικό της διοργάνωσης.

Στο πρώτο επισήμως επαγγελματικό πρωτάθλημα (1979–80) τερμάτισε 6ος με 37 βαθμούς. Στο κύπελλο (1979–80) έφτασε ξανά στη «φάση των 16», όπου αποκλείστηκε εκτός έδρας από την ΑΕΛ με 1–0. Στα μέσα της χρονιάς, την 1η Δεκεμβρίου 1979, ήρθε στην Ελλάδα για να αναλάβει την τεχνική ηγεσία της ομάδας ο Γιάτσεκ Γκμοχ, στην πρώτη χρονιά του οποίου στην Α΄ Εθνική, ο ΠΑΣ ανακηρύχθηκε πρώτη επαρχιακή ομάδα.

Την περίοδο 1980–81 τερμάτισε 11ος με 31 βαθμούς ενώ τις δύο επόμενες (1981–82 και 1982–83) 14ος με 28 βαθμούς και 9ος με 33 βαθμούς αντίστοιχα.

### 1983–1997: Η παρακμή
Την περίοδο 1983–84 ο ΠΑΣ Γιάννινα ισοβάθμησε στη γραμμή του υποβιβασμού με τον Πανιώνιο στους 23 βαθμούς, με αποτέλεσμα να οδηγηθούν οι δυο σύλλογοι σε αγώνα μπαράζ στο Στάδιο Αλκαζάρ της Λάρισας. Ο Πανιώνιος νίκησε με 2–0 στην παράταση και ο ΠΑΣ Γιάννινα υποβιβάστηκε στη Β΄ Εθνική μετά από 10 χρόνια παρουσίας του στην πρώτη κατηγορία. Στο κύπελλο (1983–84) έφτασε μέχρι τους «32» όπου αποκλείστηκε από τον Εθνικό με δυο ήττες (4–0 εκτός και 1–0 εντός).

Την επόμενη (1984–85) κατέκτησε το Πρωτάθλημα της Β' Εθνικής με 50 βαθμούς και επέστρεψε άμεσα στην Α’ Εθνική, ενώ στο κύπελλο (1984–85) αποκλείστηκε πάλι στη «φάση των 32» αυτή τη φορά από τον Πανιώνιο (ήττα 3–1 εκτός και 0–0 εντός).

Στο πρωτάθλημα 1985–86 αναδείχθηκε 13ος σε πενταπλή ισοβαθμία (11ος ως 15ος) με 24 βαθμούς και την επόμενη χρονιά (1986–87) 16ος με 11 βαθμούς με αποτέλεσμα να υποβιβαστεί στη Β' Εθνική, ενώ του αφαιρέθηκαν 6 βαθμοί λόγω της απεργίας των ποδοσφαιριστών, όπως συνέβη με την πλειοψηφία των ομάδων.

Την περίοδο 1987–88 τερμάτισε 12ος στη δεύτερη κατηγορία με 32 βαθμούς, καθώς του αφαιρέθηκαν 5 βαθμοί για τον αγώνα με την Καβάλα, ενώ στο κύπελλο (1987–88) έφθασε ως τους «16», όπου αποκλείστηκε από τον Παναθηναϊκό με δυο ήττες (1–2 εντός και 2–8 εκτός).

Την επόμενη χρονιά (1988–89) κατέλαβε την 4η θέση στη Β' Εθνική με 38 βαθμούς. Η αναδιάρθρωση των πρωταθλημάτων (από 16 ομάδες σε 18) του έδωσε το δικαίωμα να διεκδικήσει την άνοδο με τρεις ομάδες της Α’ Εθνικής (Εθνικό, Απόλλωνα Καλαμαριάς και Διαγόρα) και τον 5ο και 6ο της Β’ (Κόρινθο και Βέροια) για δύο θέσεις στην Α’ Εθνική. Μετά από καλές εμφανίσεις, ηττήθηκε στα Γιάννενα στον αποφασιστικό αγώνα με τον Απόλλωνα Καλαμαριάς (0–1) και έμεινε τρίτος, ενώ πρώτος αναδείχτηκε ο Εθνικός. Την ίδια χρονιά στο κύπελλο (1988–89), έφτασε μέχρι τα προημιτελικά της διοργάνωσης, όπου αποκλείστηκε από τον κυπελλούχο Παναθηναϊκό (0–3 στα Ιωάννινα, 1–0 στη Λεωφόρο Αλεξάνδρας με γκολ του Κεραμιδά).

Στην τελευταία αγωνιστική του πρωταθλήματος της Β’ Εθνικής 1989–90, προσπέρασε την έως τότε 3η Καστοριά, η οποία δεν κατάφερε να νικήσει στην έδρα της την αδιάφορη (και υποβιβασμένη) Καλλιθέα, τερματίζοντας 3ος με 40 βαθμούς, εξασφαλίζοντας το εισιτήριο για την επιστροφή του στην Α’ Εθνική, όπου την επόμενη χρονιά (1990–91) κατετάγη στη 18η θέση με 25 βαθμούς και υποβιβάστηκε πάλι.

Την περίοδο 1991–92 κινδύνευσε με υποβιβασμό στην Γ΄ Εθνική, τελικά όμως τερμάτισε στη 14η θέση με 31 βαθμούς και παρέμεινε στην κατηγορία. Το 1992–93 τερμάτισε 10ος με 44 βαθμούς σε τριπλή ισοβαθμία (8ος–10ος), ενώ είχε έναν μηδενισμό στον αγώνα με την Καβάλα και –1 βαθμό, ο οποίος όμως επιστράφηκε. Τη χρονιά αυτήν επιλέχθηκε να εκπροσωπήσει την Ελλάδα στο Βαλκανικό Κύπελλο της επόμενης αγωνιστικής περιόδου.

Το πρωτάθλημα του 1993–94 έμεινε στην ιστορία για το δίδυμο των Σέρβων Μουφ και Μιλόγεβιτς. Ο Ζντένκο Μουφ έκλεισε τη χρονιά με 29 γκολ (2η καλύτερη επίδοση στην ιστορία του ΠΑΣ, μετά τα 33 γκολ του Άλβαρες το 1973) και αποτέλεσε τα αμέσως επόμενα χρόνια, το ίνδαλμα των φιλάθλων του συλλόγου. Στη μεγαλύτερη εκτός έδρας νίκη του ΠΑΣ (0–7 τον Χαραυγιακό) ο Μουφ σκόραρε τρις και ο σύλλογος, αν και τελικά τερμάτισε 5ος με 56 βαθμούς, έκλεισε τη χρονιά με την καλύτερη επίθεση στη Β’ Εθνική (66 γκολ). Στο κύπελλο (1993–94) έφτασε μέχρι την προημιτελική φάση όπου αποκλείστηκε από τον Άρη (2–1 νίκη εντός και ήττα 0–2 εκτός έδρας). Την ίδια χρονιά εκπροσώπησε για 2η φορά την Ελλάδα στο Βαλκανικό Κύπελλο, νικώντας σε διπλούς αγώνες την αλβανική Μπέσα (3–1 στην Αλβανία και 2–0 στα Ιωάννινα) και προκρίθηκε στον τελικό, όπου ηττήθηκε από την τουρκική Σαμσουνσπόρ 0–3 στην έδρα του και 0–2 εκτός.

Ακολούθησε η 8η θέση με 48 βαθμούς στο πρωτάθλημα 1994–95, ενώ την επόμενη χρονιά (1995–96) κατετάγη 12ος με 46 βαθμούς. Την περίοδο 1996–97 τερμάτισε στη 16η θέση με 28 βαθμούς και υποβιβάστηκε για πρώτη φορά στην ιστορία του στην Γ’ Εθνική. Αιτία ήταν τα χρόνια διοικητικά και οικονομικά προβλήματα του συλλόγου που γιγαντώθηκαν. Η κακή πορεία και ο υποβιβασμός ώθησαν τις καταστάσεις για διοικητικές αλλαγές που έφεραν μια γρήγορη παροδική άνοδο.

### 1997–2004: Η επιστροφή και η νέα κρίση
Την περίοδο 1997–98 ο ΠΑΣ Γιάννινα βρέθηκε για πρώτη φορά στην ιστορία του στην Γ΄ Εθνική. Την πρώτη χρονιά που μετείχε στην κατηγορία κατέκτησε το πρωτάθλημα και επανήλθε άμεσα στη Β΄ Εθνική (1998–99) όπου τερμάτισε τέταρτος, ενώ στο πρωτάθλημα του 1999–2000 ήταν τρίτος και προκρίθηκε στα μπαράζ ανόδου που διεξήχθησαν στο ουδέτερο γήπεδο της Νέας Φιλαδέλφειας. Εκεί νίκησε τον (4ο) Πανσερραϊκό (3–1) και έφερε ισοπαλία 1–1 (ισοφάρισε ο Κορμαρής στο 96') με το (2ο) Αιγάλεω, κατακτώντας την άνοδο, επιστρέφοντας έτσι έπειτα από 10 χρόνια στην Α’ Εθνική με πρώτο σκόρερ της ομάδας (και 4ο στο πρωτάθλημα της Β΄ Εθνικής) τον Κορμαρή με 16 γκολ. Σημαντικό σημείο των μπαράζ ήταν η δυναμική παρουσία του κόσμου (πάνω από 8.000).

Στο πρωτάθλημα 2000–01 ο ΠΑΣ τερμάτισε 13ος και υποχρεώθηκε να δώσει αγώνες μπαράζ για την παραμονή στην κατηγορία στη Ρόδο απέναντι στον ΟΦΗ, με αποτέλεσμα να υποβιβαστεί στη Β΄ Εθνική (0–1, 0–2 στη Ρόδο και 2–0 στα Γιάννενα). Τα μπαράζ σημαδεύτηκαν από επεισόδια και τον σοβαρό τραυματισμό φιλάθλων.

Τη χρονιά 2001–02 κατέκτησε το πρωτάθλημα της Β’ Εθνικής και επέστρεψε άμεσα στα «μεγάλα σαλόνια». Πρώτοι σκόρερ της ομάδας ήταν οι Θ. Νικολαΐδης, Κυπαρίσσης και Γήττας που είχαν από 6 γκολ.

Κατόπιν ακολούθησε μια περίοδος κρίσης, καθώς στο πρωτάθλημα 2002–03 παρότι τερμάτισε 14ος, θέση που του εξασφάλιζε τη συμμετοχή στα μπαράζ για τη σωτηρία, τιμωρήθηκε με αφαίρεση 90 βαθμών για χρέη προς παλιούς ποδοσφαιριστές του, απόφαση που οδήγησε τον σύλλογο στη Β΄ Εθνική.

Την επόμενη περίοδο (2003–04) τερμάτισε 14ος στο πρωτάθλημα της Β΄ Εθνικής και σε αγώνα μπαράζ για την παραμονή με τον Ηλυσιακό ηττήθηκε 3–1 και υποβιβάστηκε στην Γ΄ Εθνική. Ο τότε πρόεδρος Μάνθος Κολέμπας αποχώρησε και την ηγεσία της ομάδας ανέλαβε ο δικηγόρος Αλέξης Κούγιας. Ο σύλλογος νομικά από ΠΑΕ μετατράπηκε σε ΤΑΠ, μια μορφή ημιεπαγγελματικής λειτουργίας.

### 2004–2010: Στα ημιτελικά του Κυπέλλου Ελλάδας
Ο ΠΑΣ τερμάτισε δεύτερος στον Βόρειο Όμιλο της Γ΄ Εθνικής το 2004–05, ωστόσο δεν προβιβάστηκε λόγω του κανονισμού που προέβλεπε να παίρνει το εισιτήριο για την άνοδο στη Β΄ Εθνική ο καλύτερος 2ος από τους δύο ομίλους της κατηγορίας.

Την περίοδο 2005–06 ο σύλλογος έφτασε ένα βήμα πριν τον υποβιβασμό στην Δ’ Εθνική με την αφαίρεση βαθμών του μετά το τέλος του πρωταθλήματος, τελικά όμως κάτι τέτοιο δεν έγινε και πήρε την άνοδο στη Β’ Εθνική έχοντας τερματίσει 2ος σε ισοβαθμία με τον 1ο Αγροτικό Αστέρα, ενώ παράλληλα με την άνοδο στη δεύτερη κατηγορία δημιουργήθηκε επισήμως η ΠΑΕ ΠΑΣ Γιάννινα 1966.

Την επόμενη χρονιά (2006–07) τερμάτισε στην 5η θέση, διεκδικώντας την άνοδο στη Σούπερ Λίγκα καθ΄όλη τη διάρκεια του πρωταθλήματος. Στον θεσμό του Κυπέλλου έκανε τη μεγάλη έκπληξη αποκλείοντας αρχικά τους Βύζαντα Μεγάρων, Αιγάλεω, Ηρακλή καθώς και τον πρωταθλητή Ολυμπιακό με σκορ 2–0 και 1–2 (στην παράταση) φτάνοντας στα ημιτελικά της διοργάνωσης, όπου εκεί αποκλείστηκε από τη μετέπειτα κυπελλούχο ΑΕΛ. Ο ΠΑΣ Γιάννινα έγινε η μόνη ομάδα κατώτερης κατηγορίας που έχει αποκλείσει τον Ολυμπιακό σε διπλούς αγώνες.

Με σημαντικές προσθήκες ποδοσφαιριστών ο *Άγιαξ της Ηπείρου* ξεκίνησε το 2007 με τον τίτλο του φαβορί για την άνοδο στη Σούπερ Λίγκα, τελικά όμως στο τέλος της περιόδου τερμάτισε 4ος μετά από μια σχετικά μέτρια πορεία.

Μετά την αποτυχία της ομάδας να μην ανέβει στην Α’ Εθνική και έπειτα από εντάσεις ο μεγαλομέτοχος Αλέξης Κούγιας αποφάσισε να αποχωρήσει από την ομάδα. Στις 3 Ιουλίου 2008 ήρθε σε συμφωνία με τον Γιώργο Χριστοβασίλη για την πώληση της ΠΑΕ και μετά από μια χρονοβόρα διαδικασία που ακολούθησε το 87% των μετοχών της ΠΑΕ ΠΑΣ Γιάννινα 1966 άλλαξε ιδιοκτήτη. Την περίοδο 2008–09 τερμάτισε στη 2η θέση της Β΄ Εθνικής, πίσω από τον Ατρόμητο Αθηνών, έχοντας την καλύτερη επίθεση με 70 γκολ, εξασφαλίζοντας την άνοδο στην πρώτη κατηγορία.

Η παρουσία της ομάδας στη μεγάλη κατηγορία υπήρξε όμως σύντομη, καθώς την περίοδο 2009–10 υποβιβάστηκε στη Β΄ Εθνική. Στο κύπελλο ωστόσο ισοφάρισε το ρεκόρ της φθάνοντας στα ημιτελικά του θεσμού, έχοντας αποκλείσει μεταξύ άλλων τον δεύτερο στην τελική βαθμολογία της Σούπερ Λίγκα, ΠΑΟΚ με 4–0 στο Στάδιο Ζωσιμάδων (μονός αγώνας), αποκλείστηκε όμως από τον μετέπειτα νταμπλούχο Παναθηναϊκό.

### 2010–2017: Ο δρόμος για την Ευρώπη
Την επόμενη χρονιά (2010–11) η ομάδα επέστρεψε στη μεγάλη κατηγορία έχοντας την καλύτερη επίθεση και την καλύτερη άμυνα, αλλά χάνοντας την πρώτη θέση την τελευταία αγωνιστική από τον Παναιτωλικό.

Την περίοδο 2011–12 τερμάτισε στην 8η θέση της πρώτης εθνικής, παραμένοντας στην κατηγορία και βάζοντας παράλληλα τέλος σε ένα αρνητικό σερί άμεσων υποβιβασμών. Την επόμενη περίοδο (2012–13) κατάφερε να φτάσει μέχρι την 5η θέση, ισοφαρίζοντας το ρεκόρ καλύτερης θέσης στο πρωτάθλημα, συμμετέχοντας στη συνέχεια στα πλέι οφ όπου κατέλαβε την 4η θέση του μίνι πρωταθλήματος, αν και ξεκίνησε με 2 νίκες και παρά το γεγονός ότι αγωνιστικά εξασφάλισε τη συμμετοχή του στο Γιουρόπα Λιγκ (2013–14), δεν έλαβε τελικά τη σχετική άδεια από την ΟΥΕΦΑ. Στο πρωτάθλημα του 2013–14 τερμάτισε 11ος, συνεχίζοντας την παρουσία του στην κατηγορία, ενώ την περίοδο 2014–15 τερμάτισε στην έκτη θέση της βαθμολογίας, αποτυγχάνοντας να λάβει μέρος στη διαδικασία των πλέι οφ κι ενώ μέχρι την τελευταία αγωνιστική βρισκόταν στην πέμπτη προνομιούχο θέση. Επιστέγασμα της καλής πορείας ήταν οι διακρίσεις του Γιάννη Πετράκη που ανακηρύχθηκε ως ο καλύτερος προπονητής, του Μάρκου Βελλίδη ως καλύτερος τερματοφύλακας, ο οποίος συμπεριλήφθηκε και στην καλύτερη ενδεκάδα του πρωταθλήματος, και του Χάρη Χαρίση ως ο καλύτερος νέος ποδοσφαιριστής.

Την επόμενη χρονιά (2015–16) ο ΠΑΣ Γιάννινα τερμάτισε ξανά στην 6η θέση, εξασφαλίζοντας ωστόσο για πρώτη φορά στην ιστορία του τη συμμετοχή του στο Γιουρόπα Λιγκ (2016–17), αντί του 5ου Πανιώνιου, ο οποίος δεν έλαβε τη σχετική άδεια συμμετοχής από την ΟΥΕΦΑ. Ο προπονητής του συλλόγου Γιάννης Πετράκης, ήταν ακόμα μια φορά υποψήφιος για τον τίτλο του καλύτερου προπονητή της χρονιάς.

Η περίοδος 2016–17 ήταν ιστορική για τον σύλλογο, καθώς συμμετείχε για πρώτη φορά στην ιστορία του σε πανευρωπαϊκή διοργάνωση (Γιουρόπα Λιγκ), ενώ στο πρωτάθλημα τερμάτισε στην 9η θέση. Σημαντική στιγμή για τον σύλλογο και την πόλη τη χρονιά αυτή υπήρξε επίσης ο φιλικός αγώνας με τους παλαίμαχους της Μπαρτσελόνα, που πραγματοποιήθηκε στις 18 Νοεμβρίου 2016 στο Στάδιο Ζωσιμάδων, έπειτα από συνεργασία των δύο συλλόγων και της Ύπατης Αρμοστείας του ΟΗΕ για τους πρόσφυγες, με σκοπό να ευαισθητοποιήσει για το εν λόγω θέμα και να προσφέρει οικονομική βοήθεια.

### 2017–σήμερα: Υποβιβασμός και ανοικοδόμηση
Την περίοδο 2017–18 η ομάδα τερμάτισε για δεύτερη συνεχόμενη φορά στην 9η θέση. Στο Κύπελλο Ελλάδος έφθασε μέχρι τα προημιτελικά,όπου και αποκλείστηκε από την ΑΕΛ στην παράταση. Το 2018–19 πραγματοποιώντας μια κακή σεζόν, τερμάτισε στην 14η θέση. Ο ΠΑΣ κατέφυγε στον διαιτητικό δικαστήριο της ΕΠΟ, για να μην γίνει η αναδιάρθρωση που αποφασίστηκε και να μην υποβιβαστεί. Το αίτημα του δεν έγινε δεκτό από το δικαστήριο και υποβιβάστηκε στη Football League. Ο υποβιβασμός έφερε ανακατατάξεις στον σύλλογο. Αποχώρησε ο επί χρόνια προπονητής του ΠΑΣ, Γιάννης Πετράκης. Επίσης αποχώρησαν παίχτες που ήταν χρόνια στην ομάδα, όπως οι Μιχαήλ, Τζημόπουλος, Λίλα, Γιάκος, Βελλίδης. Αποχώρησε και ο Αθανασιάδης που δεν πρόσφερε τα ανάλογα βέβαια με τον Κόντε που αντικατέστησε το προηγούμενο καλοκαίρι. Στη θέση του προπονητή ήρθε ο Αργύρης Γιαννίκης, ένας νέος γερμανοθρεμένος Έλληνας προπονητής. Μαζί με κάποιους παίχτες που παρέμειναν μπήκαν αρκετοί νέοι παίχτες στο ροτέισον της ομάδας όπως οι Λιάσος, Λώλης και Νάουμετς. Επίσης αποχώρησε ο γενικός διευθυντής της ομάδας Δημήτρης Νιαρχάκος. Στη θέση του ανέλαβε η «σημαία» της ομάδας Γιώργος Ντάσιος.

Στο πρωτάθλημα της Σούπερ Λιγκ 2 2019–20 ο ΠΑΣ Γιάννινα ήταν σταθερά πρώτος. Το πρωτάθλημα διακόπηκε εξαιτίας της πανδημίας του COVID-19 τον Μάρτιο του 2020 και ενώ ο ΠΑΣ Γιάννινα, δύο αγωνιστικές πριν την ολοκλήρωση της κανονικής διάρκειας του πρωταθλήματος, ήταν 7 βαθμούς μπροστά από τον δεύτερο Απόλλωνα Σμύρνης. Στις 22 Ιουνίου 2020 η Ένωση αποφάσισε την οριστική διακοπή του πρωταθλήματος, επικυρώνοντας τη βαθμολογία και ο ΠΑΣ πήρε την άνοδο ως πρώτος με 49 βαθμούς (14 νίκες, 4 ισοπαλίες, 1 ήττα). Τη σεζόν 2020–21 η ομάδα παίζοντας καλό ποδόσφαιρο κατά διαστήματα τερμάτισε στην 8η θέση με 31 βαθμούς και συμμετείχε στα πλέι-αουτ. Τελικά τερμάτισε στην 9η θέση με 35 βαθμούς εξασφαλίζοντας μια άνετη παραμονή στην πρώτη κατηγορία. Στο Κύπελλο Ελλάδος ο ΠΑΣ έφτασε για τρίτη φορά στην ιστορία του στα ημιτελικά, όπου αποκλείστηκε από τον Ολυμπιακό, με ισοπαλία 1–1 εντός και ήττα 1–3 εκτός. Στα προημιτελικά του θεσμού απέκλεισε τον Παναθηναϊκό με 2 νίκες, 2–1 στο Αγρίνιο και 2–1 στη Λεωφόρο. Στο ίδιο διάστημα πέτυχε επί του ίδιου αντιπάλου και τρίτη νίκη στα Γιάννενα για το πρωτάθλημα. Την σεζόν 2021–22 τερμάτισε στην 6η θέση με 40 βαθμούς και συμμετείχε στα πλέι οφ. Μετά και τη διαδικασία των πλέι οφ ο ΠΑΣ Γιάννινα τερμάτισε στην 6η θέση με 46 βαθμούς, ολοκληρώνοντας μια επιτυχημένη χρονιά.

Στις 6 Ιουλίου 2022 οι βετεράνοι του ΠΑΣ Γιάννινα έδωσαν ένα ιστορικό φιλικό παιχνίδι με τους αντίστοιχους του Άγιαξ στο Ζωσιμάδες.

Την αγωνιστική περίοδο 2022–23 ο ΠΑΣ Γιάννινα συμμετείχε ξανά στο πρωτάθλημα της Σούπερ Λιγκ, τερματίζοντας τελικά στην 9η θέση με 34 βαθμούς. Ξεχώρισε η νίκη με 2-1 επί της μετέπειτα πρωταθλήτριας ΑΕΚ στους «Ζωσιμάδες». Στις 14 Μαΐου 2023 γράφτηκε μια «μαύρη σελίδα» στην ιστορία της ομάδας, καθώς έφυγε από τη ζωή ο επί 15 χρόνια πρόεδρος και μεγαλομέτοχος του ΠΑΣ, Γιώργος Χριστοβασίλης, νικημένος από τον καρκίνο σε ηλικία 68 ετών.

Την επόμενη αγωνιστική περίοδο (2023–24) οι γιοι του εκλιπόντος, Παναγιώτης και Γιάννης, ανέλαβαν τη διοίκηση του συλλόγου. Ωστόσο, η ομάδα δεν κατάφερε να ανακάμψει και υποβιβάστηκε, τερματίζοντας τελευταία με 23 βαθμούς.

Στη Σούπερ Λιγκ 2, όπου συμμετείχε την περίοδο 2024–25, ο ΠΑΣ Γιάννινα κατέλαβε την 3η θέση τόσο στην κανονική διάρκεια όσο και στα play-off. Παρ’ όλα αυτά, η ομάδα εισήλθε σε μια περίοδο οικονομικής αστάθειας και αβεβαιότητας, με αρκετούς παίκτες να αποχωρούν λόγω ανεξόφλητων μισθών.

Ενόψει της σεζόν 2025–26,, τα αδέλφια Χριστοβασίλη ανακοίνωσαν την αποχώρησή τους από τη διοίκηση, αφήνοντας την ομάδα υπερχρεωμένη και στα πρόθυρα διάλυσης, με ορατό τον κίνδυνο της συμμετοχής στα τοπικά πρωταθλήματα. Τελικά, με την παρέμβαση του Νίκου Σιόντη, γιου του παλαίμαχου παίκτη του μεγάλου «Άγιαξ της Ηπείρου» της δεκαετίας του ’70, Γιώργου Σιόντη, ο ΠΑΣ σώθηκε και συμμετείχε κανονικά στη Σούπερ Λιγκ 2. 

 
Οι θέσεις του ΠΑΣ Γιάννινα στα μέχρι τώρα πρωταθλήματα:


ImageSize = width:1500 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/1966 till:01/07/2025
ScaleMajor = unit:year increment:1 start:1967 
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)
  id:bl3 value:oceanblue

PlotData= 
  bar:Position width:15 color:white align:center 
  from:01/07/1966 till:01/07/1967  shift:(0,-4) text:6
  from:01/07/1967 till:01/07/1968  shift:(0,-4) text:10
  from:01/07/1968 till:01/07/1969  shift:(0,-4) text:5
  from:01/07/1969 till:01/07/1970  shift:(0,-4) text:7
  from:01/07/1970 till:01/07/1971  shift:(0,-4) text:13
  from:01/07/1971 till:01/07/1972  shift:(0,-4) text:13
  from:01/07/1972 till:01/07/1973  shift:(0,-4) text:2
  from:01/07/1973 till:01/07/1974  shift:(0,-4) text:1
  from:01/07/1974 till:01/07/1975  shift:(0,-4) text:9
  from:01/07/1975 till:01/07/1976  shift:(0,-4) text:5
  from:01/07/1976 till:01/07/1977  shift:(0,-4) text:11
  from:01/07/1977 till:01/07/1978  shift:(0,-4) text:5
  from:01/07/1978 till:01/07/1979  shift:(0,-4) text:14
  from:01/07/1979 till:01/07/1980  shift:(0,-4) text:6
  from:01/07/1980 till:01/07/1981  shift:(0,-4) text:11
  from:01/07/1981 till:01/07/1982  shift:(0,-4) text:14
  from:01/07/1982 till:01/07/1983  shift:(0,-4) text:9
  from:01/07/1983 till:01/07/1984  shift:(0,-4) text:15
  from:01/07/1984 till:01/07/1985  shift:(0,-4) text:1
  from:01/07/1985 till:01/07/1986  shift:(0,-4) text:13
  from:01/07/1986 till:01/07/1987  shift:(0,-4) text:16
  from:01/07/1987 till:01/07/1988  shift:(0,-4) text:12
  from:01/07/1988 till:01/07/1989  shift:(0,-4) text:4
  from:01/07/1989 till:01/07/1990  shift:(0,-4) text:3
  from:01/07/1990 till:01/07/1991  shift:(0,-4) text:18
  from:01/07/1991 till:01/07/1992  shift:(0,-4) text:14
  from:01/07/1992 till:01/07/1993  shift:(0,-4) text:6
  from:01/07/1993 till:01/07/1994  shift:(0,-4) text:8
  from:01/07/1994 till:01/07/1995  shift:(0,-4) text:12
  from:01/07/1995 till:01/07/1996  shift:(0,-4) text:16
  from:01/07/1996 till:01/07/1997  shift:(0,-4) text:16
  from:01/07/1997 till:01/07/1998  shift:(0,-4) text:1
  from:01/07/1998 till:01/07/1999  shift:(0,-4) text:4
  from:01/07/1999 till:01/07/2000  shift:(0,-4) text:3
  from:01/07/2000 till:01/07/2001  shift:(0,-4) text:13

  from:01/07/2001 till:01/07/2002  shift:(0,-4) text:1
  from:01/07/2002 till:01/07/2003  shift:(0,-4) text:16
  from:01/07/2003 till:01/07/2004  shift:(0,-4) text:14
  from:01/07/2004 till:01/07/2005  shift:(0,-4) text:2
  from:01/07/2005 till:01/07/2006  shift:(0,-4) text:2
  from:01/07/2006 till:01/07/2007  shift:(0,-4) text:5
  from:01/07/2007 till:01/07/2008  shift:(0,-4) text:4
  from:01/07/2008 till:01/07/2009  shift:(0,-4) text:2
  from:01/07/2009 till:01/07/2010  shift:(0,-4) text:15
  from:01/07/2010 till:01/07/2011  shift:(0,-4) text:2
  from:01/07/2011 till:01/07/2012  shift:(0,-4) text:8
  from:01/07/2012 till:01/07/2013  shift:(0,-4) text:5
  from:01/07/2013 till:01/07/2014  shift:(0,-4) text:10
  from:01/07/2014 till:01/07/2015  shift:(0,-4) text:6
  from:01/07/2015 till:01/07/2016  shift:(0,-4) text:6
  from:01/07/2016 till:01/07/2017  shift:(0,-4) text:9
  from:01/07/2017 till:01/07/2018  shift:(0,-4) text:9
  from:01/07/2018 till:01/07/2019  shift:(0,-4) text:14
  from:01/07/2019 till:01/07/2020  shift:(0,-4) text:1
  from:01/07/2020 till:01/07/2021  shift:(0,-4) text:9
  from:01/07/2021 till:01/07/2022  shift:(0,-4) text:6
  from:01/07/2022 till:01/07/2023  shift:(0,-4) text:9
  from:01/07/2023 till:01/07/2024  shift:(0,-4) text:14
  from:01/07/2024 till:01/07/2025  shift:(0,-4) text:3
  from:01/07/1966 till:01/07/1974  color:bl2  shift:(0,13)  text: "B'"
  from:01/07/1974 till:01/07/1984  color:bl3  shift:(0,13)  text: "Α΄Εθνική"
  from:01/07/1984 till:01/07/1985  color:bl2  shift:(0,13)  text: "B'"
  from:01/07/1985 till:01/07/1987  color:bl3  shift:(0,13)  text: "Α΄Εθνική"
  from:01/07/1987 till:01/07/1990  color:bl2  shift:(0,13)  text: "B'"
  from:01/07/1990 till:01/07/1991  color:bl3  shift:(0,13)  text: "Α'"
  from:01/07/1991 till:01/07/1997  color:bl2  shift:(0,13)  text: "B'"
  from:01/07/1997 till:01/07/1998  color:bl1  shift:(0,13)  text: "Γ'"
  from:01/07/1998 till:01/07/2000  color:bl2  shift:(0,13)  text: "B'"
  from:01/07/2000 till:01/07/2001  color:bl3  shift:(0,13)  text: "Α'"
  from:01/07/2001 till:01/07/2002  color:bl2  shift:(0,13)  text: "B'"
  from:01/07/2002 till:01/07/2003  color:bl3  shift:(0,13)  text: "Α'"
  from:01/07/2003 till:01/07/2004  color:bl2  shift:(0,13)  text: "B'"
  from:01/07/2004 till:01/07/2006  color:bl1  shift:(0,13)  text: "Γ'"
  from:01/07/2006 till:01/07/2009  color:bl2  shift:(0,13)  text: "B'"
  from:01/07/2009 till:01/07/2010  color:bl3  shift:(0,13)  text: "SL"
  from:01/07/2010 till:01/07/2011  color:bl2  shift:(0,13)  text: "B'"
  from:01/07/2011 till:01/07/2019  color:bl3  shift:(0,13)  text: "SL"
  from:01/07/2019 till:01/07/2020  color:bl2  shift:(0,13)  text: "SL2"
  from:01/07/2020 till:01/07/2024  color:bl3  shift:(0,13)  text: "SL"
  from:01/07/2024 till:01/07/2025  color:bl2  shift:(0,13)  text: "SL2"


## Οικονομικά και ιδιοκτησιακό
Τελευταίος μεγαλομέτοχος της ΠΑΕ Π.Α.Σ. Γιάννινα ήταν ο Μάνθος Κολέμπας. Με τη διάλυσή της και τη δημιουργία του ΤΑΠ ανέλαβε ο Αλέξης Κούγιας, ο οποίος ήταν και ο πρώτος μεγαλομέτοχος της νέας ΠΑΕ ΠΑΣ Γιάννινα 1966 για τα δυο πρώτα χρόνια. Το καλοκαίρι του 2008 μεταβίβασε το ποσοστό του στον Γιώργο Χριστοβασίλη. Το 10% των μετοχών ανήκει στο ιδρυτικό αθλητικό σωματείο Π.Α.Σ. Γιάννινα, όπως προβλέπει ο νόμος.

Με την αλλαγή ιδιοκτησίας για πιθανά χρέη της νέας ΠΑΕ υπήρξε πρόβλεψη στη συμφωνία μεταβίβασης των μετοχών. Τα επόμενα χρόνια υπήρξαν οικονομικά προβλήματα, ενώ το σημαντικότερο όλων ήταν τα χρέη προς την εφορία, για τα οποία η ΠΑΕ μπήκε σε ρύθμιση, με αποτέλεσμα να μην μπορεί να πραγματοποιήσει μεταγραφές ποδοσφαιριστών άνω των 23 ετών, αλλά και να συμμετάσχει στις ευρωπαϊκές διοργανώσεις.

Τα έσοδα από τη συμμετοχή στη Super League αλλά και τις πωλήσεις ποδοσφαιριστών (Οικονόμου, Κολοβέτσιος, Χαρίσης, Κοροβέσης, Βελλίδης), είχαν τελικά ως αποτέλεσμα να καταφέρει ο σύλλογος τον Απρίλιο του 2016 να εξασφαλίσει τη σχετική άδεια και να μπορεί πλέον να πραγματοποιήσει μεταγραφές. Τον Μάιο του 2017 ο Π.Α.Σ. Γιάννινα εξασφάλισε για ακόμα μια φορά την άδεια από την ΕΠΟ δείχνοντας ότι βαδίζει σε καλό δρόμο. Τα επόμενα χρόνια ο ΠΑΣ Γιάννινα συνέχισε σε μια σφιχτή οικονομική πολιτική όσον αφορά το ρόστερ ενώ σε κάθε ευκαιρία πουλούσε παίχτες με κορυφαίες στιγμές τις πωλήσεις Μαυροπάνου, Περέα.

### Επωνυμία
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

* «**Π.Α.Σ. Γιάννινα [[Ποδοσφαιρική Ανώνυμη Εταιρεία|Π.Α.Ε.]]**» (1979–2004)
* «**Π.Α.Σ. Γιάννινα 1966 [[Ποδοσφαιρική Ανώνυμη Εταιρεία|Π.Α.Ε.]]**» (2006–σήμερα)

## Πρόεδροι
Οι διατελέσαντες πρόεδροι στην ιστορία του συλλόγου:

## Συμμετοχές σε διεθνείς διοργανώσεις

### ΟΥΕΦΑ Γιουρόπα Λιγκ

### Βαλκανικό Κύπελλο

## Χρώματα και έμβλημα
Τα χρώματα της ομάδας είναι το μπλε και το λευκό. Η ιστορική φανέλα είναι η λευκή με την παχιά μπλε κάθετη γραμμή στην αριστερή της πλευρά, παρόμοια με την ιστορική φανέλα του Άγιαξ.

Το σύμβολό του ΠΑΣ Γιάννινα είναι ο ταύρος μέσα σε στεφάνι βελανιδιάς. Εντός υπάρχει η φράση "ΑΠΕΙΡΩΤΑΝ" (των Ηπειρωτών), όπως εμφανίζεται σε αρχαίο νόμισμα του κοινού των Ηπειρωτών (232–167 π.Χ.).

### Εξέλιξη του εμβλήματος


Αρχείο:PAS Giannina emblem 70s.jpg|Δεκαετία 1970
Αρχείο:ΠΑΣ Γιάννινα (logo, 90s).svg|1994–19972000–2001
Αρχείο:PAS Ioannina Logo.svg|1993–19941997–20002001–2017
Αρχείο:ΠΑΣ Γιάννινα.svg|2017–Σήμερα



### Χορηγίες

## Έδρα – Εγκαταστάσεις
Η έδρα του ΠΑΣ Γιάννινα είναι το Εθνικό Στάδιο Ζωσιμάδων στα Ιωάννινα. Η χωρητικότητα του είναι 7.652 καθήμενοι θεατές και η ονομασία του προέρχεται από τους Ηπειρώτες εθνικούς ευεργέτες αδελφούς Ζωσιμά.

To στάδιο έχει δύο σκεπαστές εξέδρες και δύο πέταλα. Βρίσκεται στο κέντρο της πόλης των Ιωαννίνων, στην οδό Φώτη Τζαβέλλα.

Το ρεκόρ προσέλευσης στο γήπεδο είναι 14.557 θεατές στον αγώνα ΠΑΣ Γιάννινα - Ολυμπιακός την αγωνιστική περίοδο 1974–75.

Τα γραφεία και οι προπονητικές εγκαταστάσεις της ομάδος βρίσκονται από το 2004 στο Πανηπειρωτικό Εθνικό Αθλητικό Κέντρο Ιωαννίνων (ΠΕΑΚΙ), στην περιοχή της Ανατολής. Στις εγκαταστάσεις μεταξύ άλλων βρίσκονται 3 γήπεδα ποδοσφαίρου, ενώ υπάρχουν και 500 θέσεις στάθμευσης (πάρκινγκ).

## Φίλαθλοι
### Προσέλευση – Εισιτήρια
Η ομάδα είναι ιδιαίτερα γνωστή για τους «πιστούς» υποστηρικτές της που την υποστηρίζουν και την ακολουθούν παντού. Το γεγονός αυτό επιδρά στην ομάδα και φαίνεται με μεγάλο μέσο όρο εισιτηρίων και ιστορικά δυνατή έδρα (132 νίκες, 69 ισοπαλίες, 41 ήττες στην Α΄ Εθνική). Το χαρακτηριστικότερο παράδειγμα είναι η συντήρηση του αριθμού θεατών στο γήπεδο στα δύσκολα χρόνια της Γ΄ Εθνικής αλλά και αρκετές πρωτιές σε μέσο όρο εισιτηρίων επαρχιακών ομάδων πανελλαδικά.

Ρεκόρ εισιτηρίων σε εκτός έδρας ματς υπήρξε στα κοντινά (Άρτα 7.389 εισιτήρια, Κέρκυρα 5.000 εισιτήρια περίπου) όσο και σε πιο μακρινά (Λιβαδειά 8.000 εισιτήρια περίπου αλλά κυρίως Αθήνα). Μερικά ρεκόρ στην Αθήνα είναι με τον Απόλλων (21.231 εισιτήρια), με Αχαρναϊκό στο Μενίδι (6.750 εισιτήρια). Άλλη μια σημαντική παρουσία του κόσμου στην Αθήνα ήταν με τον Ηλυσιακό στη Λεωφόρο Αλεξάνδρας με τον αριθμό να φτάνει πάνω από 20.000.

Σταθμός τόσο για το ποδοσφαιρικό τμήμα όσο και για το οπαδικό κίνημα υπήρξε το μπαράζ στη Λάρισα με τον Πανιώνιο. Στις 19 Μαΐου 1984 περίπου 15.000 κόσμος βρέθηκε στο Στάδιο Αλκαζάρ. Την εκδρομή αποτελούσαν πάνω από 100 (157) λεωφορεία από Γιάννινα, 15 από Αθήνα, καθώς και 2 τσάρτερ και ένα τρένο από Γερμανία. Σε αυτούς προστέθηκαν και όσοι ταξίδεψαν με δικό τους όχημα. Τα επόμενα χρόνια οι αριθμοί ήταν σαφώς μικρότεροι των προηγούμενων χρόνων και ακολούθησαν πτωτική πορεία, ωστόσο υπάρχει σταθερή παρουσία κόσμου κοντά στην ομάδα.

Μετά τις αλλαγές στα διοικητικά το 1997 και τα επόμενα χρόνια έγινε μια μεγάλη συγκέντρωση του κόσμου. Κορυφαίες στιγμές τα ματς με Καλλιθέα και Καλαμάτα στο τέλος της σεζόν 1998–99. Μεγάλες στιγμές υπήρξαν και την επόμενη χρονιά με αποκορύφωμα τα δυο μπαράζ στη Νέα Φιλαδέλφεια με Πανσερραϊκό και Αιγάλεω (πάνω από 8.000 κόσμος). Ο φίλαθλος κόσμος παραμένει κοντά στην ομάδα και ταξιδεύει σε πολλές έδρες και πόλεις στην Ελλάδα. Κορυφαίες στιγμές είναι με την Παναχαϊκή στην Πάτρα αλλά και τα δυο μπαράζ στη Ρόδο με τον ΌΦΗ.

Υπήρξαν διαμαρτυρίες για την τιμωρία της ομάδας με -90 βαθμούς και τον υποβιβασμό της. Τα οικονομικά προβλήματα είναι μεγάλα και υπήρξε κίνδυνος να μην κατέβει η ομάδα στη Β΄ Εθνική την περίοδο 2003–04. Τελικά μετά από τηλεμαραθώνιο συγκεντρώθηκαν λεφτά και ο ΠΑΣ Γιάννινα κατέβηκε στο πρωτάθλημα. Αρκετοί φίλαθλοι ταξίδεψαν στο μπαράζ του Πύργου στο τέλος της χρονιάς παρότι οι ελπίδες ήταν μηδαμινές εξαιτίας των προβλημάτων που υπήρχαν όλη τη χρονιά.

Ο κόσμος ακολουθεί την ομάδα και στην Γ΄ Εθνική αλλά και στη Β΄ Εθνική. Στην Κομοτηνή υπήρξε ρεκόρ εισιτηρίων (4.100 εισιτήρια). Άλλες καλές στιγμές της περιόδου ήταν ο ημιτελικός κυπέλλου στη Λάρισα (600 άτομα) και στην Καισαριανή (1.000 άτομα).

Η ομάδα την ποδοσφαιρική περίοδο 2009–10 στη Σούπερ Λιγκ είχε 4.410 εισιτήρια ανά αγώνα, επίδοση που την έφερε στην 6η θέση πανελλαδικά (πίσω από τις ομάδες του λεγόμενου ΠΟΚ, τον ΠΑΟΚ και τον Άρη) και στην 1η θέση σε πληρότητα γηπέδου με ποσοστό 63%. Την περίοδο 2011–12 βγήκε 7ος στα εισιτήρια με μέσο όρο 3.063 εισιτήρια και συνολικά 45.946 εισιτήρια. Την επόμενη περίοδο (2012–13) βγήκε 8ος με μέσο όρο 2.154 εισιτήρια και συνολικά 38.775 εισιτήρια. Την περίοδο 2013–14 βγήκε 7ος με μέσο όρο 2.070 εισιτήρια και συνολικά 35.197 εισιτήρια. Την περίοδο 2014–15 βγήκε ξανά 7ος με μέσο όρο 1.670 εισιτήρια και σύνολο 26.723 εισιτήρια. Την περίοδο 2015–16 βγήκε ξανά 7ος αλλά αυτήν τη φορά υπήρξε αύξηση στην προσέλευση. Ο μέσος όρος ήταν 2.128 εισιτήρια και συνολικά 31.921 εισιτήρια. Την περίοδο 2016–17 βγήκε ξανά 7ος με μια μικρή αύξηση. Ο μέσος όρος ήταν 2.243 εισιτήρια και συνολικά 33.648 εισιτήρια. Σημαντική ήταν η παρουσία του κόσμου και στα τέσσερα ευρωπαϊκά παιχνίδια της ομάδας. Την περίοδο 2017–18 συνέχισε στην 7η θέση με 34.592 εισιτήρια και 2.306 εισιτήρια μέσο όρο. Την περίοδο 2018–19 παρά την κακή πορεία του ΠΑΣ, υπήρξε μια μικρή αύξηση στα εισιτήρια. Ο ΠΑΣ τερμάτισε ξανά 7ος με 40.154 εισιτήρια και 2.677 εισιτήρια μέσο όρο ανά αγώνα. Την περίοδο 2020–21 δεν υπήρξε κόσμος στα γήπεδα εξαιτίας των μέτρων που λήφθηκαν για την πανδημία του COVID-19. Την περίοδο 2021–22 και με την επιστροφή του κόσμου στα γήπεδα ο ΠΑΣ Γιάννινα έκοψε 27.388 εισιτήρια με μέσο όρο 1.522 εισιτήρια ανά αγώνα. Για ακόμα μια χρονιά ήταν 7ος στην σχετική λίστα.

### Αντιπαλότητα
Ο ΠΑΣ Γιάννινα δεν έχει ιστορικό μεγάλων αντιπαλοτήτων με ομάδες. Αναλόγως την εποχή, η κύρια αντιπαλότητα άλλαζε. Στα πρώτα χρόνια του ΠΑΣ πολύ σημαντικό ήταν το τοπικό ηπειρώτικο ντέρμπι με την Αναγέννηση Άρτας.

Απογοήτευση στους φιλάθλους του ΠΑΣ άφησε ο πρώτος υποβιβασμός στο μπαράζ της Λάρισας (1984) από τον Πανιώνιο, με τους οπαδούς να ακολουθούν κατά χιλιάδες την ομάδα στη θεσσαλική πόλη. Στις δεκαετίες του ’80 και του ’90 υπήρξε μια αντιπαλότητα με την άλλη μεγάλη περιφερειακή δύναμη, την ΑΕΛ.

Οι προηγούμενες αντιπαλότητες όμως επισκιάστηκαν από τα γεγονότα του μπαράζ της Ρόδου το 2001, όπου εκτός του υποβιβασμού υπήρξαν και φαινόμενα βίας με τους φιλάθλους του ΟΦΗ. Τα παιχνίδια που ήταν προγραμματισμένα με γηπεδούχο τον ΟΦΗ δεν έγιναν στο Ηράκλειο λόγω επεισοδίων σε προηγούμενο αγώνα με την Παναχαϊκή. Από τότε συντηρείται και διαδίδεται μια αντιπαλότητα με τον κρητικό σύλλογο ως και τις μέρες μας..

Κόντρα υπήρξε και με τους φιλάθλους τού Παναιτωλικού το 1997 όταν εισέβαλαν στον αγωνιστικό χώρο κατά τη διάρκεια του ημιχρόνου. Το ίδιο σκηνικό επαναλήφθηκε το 2011 κατά την είσοδο των φιλάθλων του ΠΑΣ στο γήπεδο του Αγρινίου.

## Ύμνος
Ο ύμνος της ομάδας είναι σε μουσική, στίχους και ερμηνεία του «αηδονιού της Ηπείρου» Αλέκου Κιτσάκη. Η πρώτη στροφή του έργου είναι η πιο γνωστή:

## Τίτλοι - Διακρίσεις
### [[Πρωτάθλημα Ελλάδας ποδοσφαίρου ανδρών|Α΄ Εθνική Κατηγορία]]

* **[[Α΄Εθνική ποδοσφαίρου αντρών 1975-1976|1975–76]]** 5η θέση: 30 αγώνες, 36 βαθμοί, 15 νίκες, 6 ισοπαλίες, 9 ήττες, γκολ 40–33 
* **[[Α΄Εθνική ποδοσφαίρου αντρών 1977-1978|1977–78]]** 5η θέση: 34 αγώνες, 38 βαθμοί, 14 νίκες, 10 ισοπαλίες, 10 ήττες, γκολ 45–39
* **[[Σούπερ Λιγκ Ελλάδας 2012-2013|2012–13]]** 5η θέση, 30 αγώνες, 44 βαθμοί, 12 νίκες, 8 ισοπαλίες, 10 ήττες, γκολ 28–24, συμμετοχή στον 2ο προκριματικό γύρο του Europa League (αποκλεισμός λόγω FFP)
* 2015-16 6η θέση, συμμετοχή στον 2ο προκριματικό γύρο του Europa League

### [[Κύπελλο Ελλάδας (ποδόσφαιρο ανδρών)|Κύπελλο Ελλάδας]]
* Ημιτελικοί Κυπέλλου Ελλάδος: 2007, 2010, 2021

### [[Βαλκανικό Κύπελλο συλλόγων ποδοσφαίρου|Βαλκανικό Κύπελλο]]
* Τελικός 1994
* Ημιτελική φάση 1979

### [[Β΄ Εθνική ποδοσφαίρου ανδρών|Β΄ Εθνική Κατηγορία]]
1973–74, 1984–85, 2001–02, 2019–20

### [[Γ΄ Εθνική ποδοσφαίρου ανδρών|Γ΄ Εθνική Κατηγορία]]
1997–98

### Πρωτάθλημα Κ-17
* Ημιτελικός πρωταθλήματος: 2014–15, 2018–19

### [[Κύπελλο Ελλάδας ερασιτεχνών ποδοσφαίρου|Κύπελλο Ερασιτεχνών Ελλάδας]]
Συμμετείχε τμήμα του ερασιτέχνη
* Φιναλίστ: 1986–87

### [[Ένωση Ποδοσφαιρικών Σωματείων Ηπείρου|Κύπελλο Ε.Π.Σ. Ηπείρου]]
Συμμετείχαν τμήματα του ερασιτέχνη (1986–87, 1990–91) και η Κ-20 (2015–16, 2016–17)
* Κύπελλα: 1986–87, 1990–91, 2016–17
* Φιναλίστ: 2015–16

### [[Ένωση Ποδοσφαιρικών Σωματείων Ηπείρου|Σούπερ καπ Ε.Π.Σ. Ηπείρου]]
Συμμετείχε η Κ-20
* Φιναλίστ: 2017

## Διακεκριμένοι πρώην ποδοσφαιριστές

Αρχείο:Oscar Álvarez 1969 Banfield.jpg|Όσκαρ Άλβαρες


Ο Εδουάρδος Κοντογιωργάκης είναι ο πρώτος σκόρερ όλων των εποχών για τον ΠΑΣ Γιάννινα με το ακατάρριπτο ως σήμερα ρεκόρ των 91 γκολ, καθώς επίσης και πρώτος σε συμμετοχές με 317. Ο Ζντένκο Μουφ είναι ο παίκτης με το μεγαλύτερο ποσοστό γκολ ανά αγώνα (61,3%).

Μερικοί από τους πιο αξιόλογους πρώην ποδοσφαιριστές του ΠΑΣ (σε παρένθεση συμμετοχές/τέρματα):

## Προπονητές
Όλες οι θητείες προπονητών στον ΠΑΣ Γιάννινα αναλυτικά (κάποιοι από αυτούς ήταν υπηρεσιακοί):

## Παραπομπές


## Εξωτερικοί σύνδεσμοι
* 
* Τρέχοντα αποτελέσματα αγώνων ΠΑΣ Γιάννινα

Κατηγορία:Π.Α.Σ. Γιάννινα (ποδόσφαιρο)
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1966